# Elektrėnų marios

### Straipsnis iš Vikipedijos, laisvosios enciklopedijos.

Elektrėnų marios

Elektrėnų marios yra dirbtinis specialiosios paskirties vandens telkinys Elektrėnų savivaldybėje, į pietus nuo Elektrėnų. Tai yra Strėvos upės tvenkinys. Elektrėnų marios užima 1240 ha plotą, jų gylis siekia virš 30 m. Marios yra naudojamos šiluminės Lietuvos elektrinės aušinimui.

Elektrėnų marios susiformavo 1961 metais užtvenkus Strėvos upę. Po vandeniu atsidūrė keli kaimai, buvo perkelta virš 140 sodybų. Taip pat buvo paskandinti keli ežerai ir Gandrų sala, kurioje gyveno gausiausia Europoje baltųjų gandrų populiacija.

Elektrėnų marios yra pamėgta burlentininkų vieta, nes aplink jas nedaug miškų, be to, vandens lygis yra aukštesnis negu natūraliuose ežeruose, o tai sąlygoja stipresnį ir lygesnį vėją virš marių vandens, nei kituose ežeruose. Be to, dėl elektrinės veiklos Elektrėnų marios yra pirmas didesnis vandens telkinys, kuriame nutirpsta ledas, o vėliau vandens temperatūra būna keletu laipsnių aukštesnė, nei ežeruose.

## [taisyti] Išorinės nuorodos

- Lietuvos elektrinė
- Elektrėnų savivaldybės istorija

Rodomas puslapis "http://lt.wikipedia.org../../../e/l/e/Elektr%C4%97n%C5%B3_marios.html"

Kategorijos: Lietuvos tvenkiniai | Elektrėnų savivaldybė

##### Views

- Straipsnis
- Aptarimas
- Dabartinė versija

##### Paieška